Missatge: Kevin Spacey protagonitzarà l'adaptació al cine d'"Homenatge a Catalunya", de George Orwell Actualitzat a les 09:37 h   19/05/2009 L'actor Kevin Spacey protagonitzarà l'adaptació cinematogràfica d'"Homenatge a Catalunya", de George Orwell. El film, que es titularà "Catalonia", el dirigirà Hugh Hudson. Segons informa l'edició digital de la revista "Variety", la producció del film començarà la primera meitat de l'any 2010 amb la recerca de localitzacions a Anglaterra, Espanya, l'Argentina i l'Uruguai. "Catalonia", l'adaptació cinematogràfica de la novel·la de George Orwell basada en l'experiència personal de l'escriptor, que el 1936 va viatjar a Barcelona amb la seva dona i es va acabar unint a les brigades anarquistes per lluitar en la Guerra Civil espanyola, se centrarà, sobretot, en la relació que Orwell va establir amb Georges Kopp, el comandant de la seva brigada. Els protagonistes del film seran, segons explica "Variety", Kevin Spacey, guanyador de dos Oscars, per "Sospitosos habituals" (1995) i "American Beauty" (1999) i que està a punt d'estrenar "The Men Who Stare at Goats", i Colin Firth ("El diari de Britget Jones, 2001), i que té pendent d'estrena, entre d'altres, "A Christmas Carol" i "Dorian Gray". El director del film serà Hugh Hudson, autor de "Carros de foc" (1981), i Bob Ellis serà l'encarregat d'adaptar la novel·la "Homenatge a Catalunya". Pel que fa a la producció, comptarà amb la participació del cineasta brasiler Fernando Meirelles, a través de la companyia 02 Films.
Emocions: no emotion

Resposta: Ara seria graciós que no fos doblada al català i que ens l'haguéssim d'empassar en castellà.
Emocions: disgust, anger